مندرہ جنکشن ریلوے اسٹیشن

مندرہ جنکشن ریلوے اسٹیشن تحصیل گوجر خان، ضلع راولپنڈی، پاکستان میں واقع ہے۔ یہ اسٹیشن کراچی-پشاور ریلوے لائن پر واقع ہے۔ مندرہ اسٹیشن راولپنڈی سے 40 کلومیٹر کے فاصلے پر واقع ہے۔ مندرہ ایک جنکشن ریلوے اسٹیشن ہے یہاں سے ریل گاڑیاں مندرہ–بھون ریلوے کے ذریعے چکوال کو جاتی تھیں۔ تقریباً بیس برس قبل اس ریلوے لائن کو اُکھاڑ کر ختم کر دیا گیا تھا۔ مندرہ ریلوے اسٹیشن دو پلیٹ فارموں پر مشتمل ہے۔

مندرہ ریلوے اسٹیشن جو کچھ عرصہ پہلے بہت خوبصورت تھا یہاں دور دراز کے مسافر جب ریل کا سفر کر کے واپس آتے تھے تو ان کی تھکان مندرہ اسٹیشن پر اترتے ہی دور ہو جاتی تھی۔ مگر آہستہ آہستہ اس اسٹیشن پر تمام ریل گاڑیوں کے اسٹاپ ختم کر دیے گئے اور اسٹیشن کی رونقیں مانند پڑ گئیں۔ اب مسافروں کو مندرہ اسٹیشن کی بجائے ریل کا سفر کرنا پڑے تو راولپنڈی یا گو جر خان کا رخ کرنا پڑتا ہے۔

 تاریخ 
مندرہ ریلوے اسٹیشن کی بنیاد 1916ء میں رکھی گئی۔ مندرہ ایک جنکشن ریلوے اسٹیشن ہے یہاں سے ریل گاڑیاں مندرہ–بھون ریلوے کے ذریعے چکوال کو جاتی تھیں۔ بھون اور مندرہ کے درمیان ریلوے لائن کی تجویز اصل میں 20 ویں صدی کے آغاز پر چکوال کے معدنی امیر علاقے سے مال برداری کے لیے کی گئی تھی۔ 1913ء میں، نارتھ ویسٹرن سٹیٹ ریلوے نے لائن کو تعمیر کرنا شروع کیا۔ 44 کلومیٹر کا مندرہ-ڈھڈیال سیکشن 1 مئی 1915ء کو کھولا گیا، ڈھڈیال-چکوال سیکشن 1 جون 1915ء کو اور چکوال-بھون سیکشن 15 جنوری 1916ء کو کھولا گیا۔
 معلومات 
 موجودہ حالت 
اس وقت یہ اسٹیشن پاکستان ریلویز کے استعمال میں ہے۔ یہاں گاڑیاں کھڑی کرنے کے لیے ایک وسیع کار پارکنگ کی سہولت موجود ہے۔ دیگر سہولیات بھی میسر ہیں جن میں واٹر کولر، بیت الخلا اور آرام کی جگہیں وغیرہ شامل ہیں۔

 محل وقوع 
مندرہ جنکشن ریلوے اسٹیشن، ریلوے روڈ، مندرہ میں واقع ہے۔ اور یہ اسٹیشن راولپنڈی سے 40 کلومیٹر کے فاصلے پر ہے۔
 رابطہ کی معلومات 
پاکستان ریلویز کی سرکاری ویب گاہ کے مطابق مندرہ جنکشن ریلوے اسٹیشن کا کوڈ MNA ہے۔
 مندرہ–بھون ریلوے 
مندرہ سے بھون ریلوے لائن چکوال کو جاتی ہے۔ اس لائن پر درج ذیل اسٹیشنز ہیں۔
 مندرہ جنکشن ریلوے اسٹیشن
 تاراگڑھ ریلوے اسٹیشن
 سکھو ریلوے اسٹیشن
 دولتالہ ریلوے اسٹیشن
 سید کسراں ریلوے اسٹیشن
 ڈھڈیال ریلوے اسٹیشن
 چک نورنگ ریلوے اسٹیشن
 چکوال ریلوے اسٹیشن
 بھون ریلوے اسٹیشن

<noinclude>

 تصاویر 

 مزید دیکھیے 
 پاکستان ریلویز
 ریلوے اسٹیشن

 حوالہ جات 

 بیرونی روابط 
 پاکستان ریلوے کی ویب گاہ 

زمرہ:پاکستان ریلویز راولپنڈی ڈویژن
زمرہ:پاکستان کے ریلوے اسٹیشن
زمرہ:پاکستان میں ریل نقل و حمل
زمرہ:پنجاب کے ریلوے اسٹیشن
زمرہ:تحصیل گوجرخان میں ریلوے اسٹیشن
زمرہ:تحصیل گوجرخان
زمرہ:ضلع راولپنڈی میں ریلوے اسٹیشن
زمرہ:کراچی-پشاور ریلوے لائن پر واقع ریلوے اسٹیشن
زمرہ:گوجر خان
زمرہ:مندرہ–بھون ریلوے لائن پر ریلوے اسٹیشن
زمرہ:ویکی ڈیٹا سے مطابقت رکھنے والی مختصر تفصیل
زمرہ:1916ء میں قائم ہونے والے ریلوے اسٹیشن